**Piegādes līgums**

**Par automašīnas piekabes piegādi**

Jelgavā 2018.gada 8.februārī

**Jelgavas pilsētas dome,** reģistrācijas Nr. 90000042516, juridiskā adrese: Lielā iela 11, Jelgava, LV-3001, Jelgavas pilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu, realizējot Interreg V-A Latvijas – Lietuvas pārrobežu sadarbības programmas 2014.-2020.gadam projektu Nr.LLI-232 “Vides risku pārvaldības resursu pilnveidošana pierobežas reģionā, lai efektīvi veiktu vides aizsardzības pasākumus”, no vienas puses, turpmāk – Pircējs, un

**SIA “HCT AUTOMOTIVE”,** reģistrācijas Nr.40003088088, juridiskā adrese: Vienības gatve 181, Rīga, LV-1058, tās valdes priekšsēdētāja Ilgvara Leča personā, kurš rīkojas saskaņā ar statūtiem, no otras puses, turpmāk – Pārdevējs, abi kopā un katrs atsevišķi, turpmāk – Līdzēji,

pamatojoties uz Publisko iepirkumu likumu un Jelgavas pilsētas domes 2017.gada 18.decembrī rīkotā atklāta konkursa “Transportlīdzekļu un aprīkojuma piegāde vides risku pārvaldības resursu pilnveidošanai”, identifikācijas Nr.JPD2017/141/AK, 2.daļu “Automašīnas piekabes piegāde”, turpmāk – Iepirkums, rezultātiem un Pārdevēja iesniegto Finanšu piedāvājumu un Tehnisko piedāvājumu, turpmāk – Piedāvājums, noslēdz šo līgumu, turpmāk – Līgums, par sekojošo:

1. **LĪGUMA PRIEKŠMETS UN PRECES PIEGĀDES TERMIŅŠ**
   1. Pārdevējs saskaņā ar Pircēja pasūtījumu, Iepirkuma nolikumu un atbilstoši Tehniskajai specifikācijai (1.pielikums), piegādā Pircējam automašīnas piekabi RESPO 750M301L150 PLH, turpmāk – Prece, bet Pircējs pieņem īpašumā Preci, kas atbilst Pārdevēja iesniegtajam Piedāvājumam (2.pielikums) Iepirkumā.
   2. Pārdevējs piegādā Preci **ne vēlāk kā līdz 2018.gada 7.maijam** (3 (trīs) mēnešu laikā no Līguma noslēgšanas dienas).
   3. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
2. **LĪGUMCENA UN NORĒĶINU KĀRTĪBA**
   1. Maksa par Preci ir **2500,00** *euro* (divi tūkstoši pieci simti *euro* un 00 centi), pievienotās vērtības nodoklis 21 % (divdesmit viens procents) **525,00** *euro* (pieci simti divdesmit pieci *euro* un 00 centi). Kopējā līgumcena, tai skaitā pievienotās vērtības nodoklis, ir **3025,00** *euro* (trīs tūkstoši divdesmit pieci *euro* un 00 centi) turpmāk – Līgumcena.
   2. Pārdevējs apņemas pārskaitīt 2.1.punktā noteikto Līgumcenu, 2500,00 *euro* (divi tūkstoši pieci simti *euro* un 00 centi), uz Pārdevēja norādīto bankas kontu 15 (piecpadsmit) darba dienu laikā no dienas, kad Līdzēji vai to pilnvaroti pārstāvji ir parakstījuši Līguma 3.1.punktā noteikto Preces pieņemšanas-nodošanas aktu (turpmāk - Preces pieņemšanas – nodošanas akts), kurš tiek parakstīts pēc Preces piegādes pabeigšanas, pie nosacījuma, ja Prece Līgumā noteiktajā kārtībā ir reģistrēta uz Pircēja vārda Ceļu satiksmes drošības direkcijā (turpmāk – CSDD), par to ir sagatavoti un iesniegti Pircējam attiecīgie Preces reģistrācijas dokumenti, ir izpildīti visi Līguma nosacījumi par Preces piegādi un Pārdevējs iesniedzis rēķinu.
   3. Ja Pircējs neveic samaksu par Preci laikā, tad Pircējs maksā līgumsodu 0.1% (viena desmitā daļa no procenta) apmērā no laikā nesamaksātās summas, par katru nokavēto maksājuma dienu, bet kopsummā ne vairāk kā 10% (desmit procenti) no Līgumcenas. Pircējs nemaksā līgumsodu, ja maksājuma kavējums noticis no Pircēja neatkarīgu iemeslu dēļ.
   4. Līgumā noteikts Pircēja maksājums ir uzskatāms par izpildītu dienā, kad Līgumā noteikts maksājums ir saņemts Pārdevēja Līgumā norādītajā bankas kontā.
   5. Par pilna norēķina dienu tiek uzskatīta diena, kurā Pircējs un Pārdevējs izpildījuši visas savstarpējās saistības, ko uzliek Līgums.
3. **PRECES PIEŅEMŠANAS UN NODOŠANAS NOSACĪJUMI**
   1. Pārdevējs piegādā Preci Jelgavas pilsētas pašvaldības iestādei “Jelgavas pašvaldības operatīvās informācijas centrs”, Sarmas ielā 4, Jelgavā, līdz 2018.gada 7.maijam. Vienlaicīgi ar Preces nodošanu, Pārdevējs nodod Pircējam parakstītu Preces pieņemšanas – nodošanas aktu un vienlaikus nodod visu Preces tehnisko dokumentāciju un instrukcijas latviešu valodā, kas saistītas ar Preces īpašuma tiesībām un lietošanu.
   2. Prece uzskatāma par piegādātu un nodotu Pircējam ar dienu, kad Līdzēji vai to pilnvaroti pārstāvji ir parakstījuši Preces pieņemšanas-nodošanas aktu. Akts tiek parakstīts pēc Preces piegādes pabeigšanas, pie nosacījuma, ja Prece Līgumā noteiktajā kārtībā ir reģistrēta uz Pircēja vārda CSDD. Pārdevējs sagatavo Preces pieņemšanas-nodošanas aktu, kas kļūst par Līguma neatņemamu sastāvdaļu un kopā ar rēķinu iesniedz Pircējam.
   3. Ja Pārdevējs noteiktajā termiņā Preci nav piegādājis, piegādājis nekvalitatīvu vai neatbilstošu Preces tehniskajās specifikācijās noteiktajām prasībām vai piegādājis Preci, kas nav darba kārtībā, tiek sastādīts Defektu akts, kurā Pircējs norāda atklātos trūkumus. Pārdevējam uz sava rēķina tie jānovērš 3 (triju) darba dienu laikā. Trūkumu novēršanas termiņā Pircējs ir tiesīgs aprēķināt Pārdevējam līgumsodu 0.1% (viena desmitā daļa no procenta) apmērā no visa iepirkuma kopējās Līgumcenas par katru defekta novēršanas termiņa dienu, bet kopsummā ne vairāk kā 10% (desmit procenti) no Līgumcenas. Pircējam ir tiesības ieskaita kārtībā samazināt Pārdevējam maksājamo Līgumcenu tādā apmērā, kāda ir aprēķinātā līgumsoda summa.
   4. Defektu aktu paraksta Līdzēju pilnvaroti pārstāvji un tas kļūst par Līguma neatņemamu sastāvdaļu.
   5. Preces pieņemšanas – nodošanas akta parakstīšana ir iespējama vienīgi pēc Defektu aktā norādīto trūkumu pilnīgas novēršanas.
   6. Pārdevējs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pircējam.
   7. Pirms Preces pieņemšanas Pircējs pēc saviem ieskatiem ir tiesīgs veikt Preces iepriekšēju pārbaudi, tajā skaitā veicot testa braucienu, lai pārliecinātos par Preces atbilstību Līgumam un tā pielikumiem. Pircējs pēc saviem ieskatiem pie Preces pieņemšanas ir tiesīgs pieaicināt ekspertus.
   8. Prece pāriet Pircēja valdījumā ar dienu, kad Līdzēji vai to pilnvaroti pārstāvji ir parakstījuši Preces pieņemšanas-nodošanas aktu, bet Pircēja īpašumā Prece pāriet ar dienu, kad Pircējs ir samaksājis Pārdevējam par Preci Līgumā noteiktajā kārtībā.
4. **KVALITĀTE UN GARANTIJA**
   1. Pārdevējs garantē, ka piegādātā Prece ir augstas kvalitātes, bez defektiem, atbilst Preces ražotāja noteiktajiem tehniskajiem standartiem, Līguma un tā pielikumu nosacījumiem un visiem spēkā esošo normatīvo aktu noteikumiem, kas attiecas uz Preci.
   2. Preces garantijas laiks nav mazāks par Tehniskās specifikācijas “Prasībās” un Piedāvājumā norādīto garantijas termiņu, ko Pārdevējs apliecina, izsniedzot Pircējam garantijas talonus.
   3. Preces garantijas termiņš tiek noteikts 24 (divdesmit četri) mēneši. Līguma punktā noteiktais garantijas termiņš sākas no dienas, kad Līdzēji vai to pilnvaroti pārstāvji ir parakstījuši Preces pieņemšanas-nodošanas aktu.
   4. Garantijas laikā maksimālais reaģēšanas laiks uz Pircēja (mutisku, telefonisku, e-pasta, vai citu rakstisku) pieteikumu par bojājumiem, defektiem, vai citiem trūkumiem ir 3 (trīs) dienas. Bojājumu novēršanas laikā Pārdevējam ir jānodrošina Pircēja speciālistu informēšana par problēmas risināšanas gaitu.
   5. Pircējam ir tiesības Preces garantijas termiņā, kas noteikts Līguma 4.3. punktā, pieteikt Pārdevējam pretenzijas par Preces kvalitāti un apslēptiem defektiem, kurus nebija iespējams konstatēt, pieņemot Preci, kurus Pārdevējs novērš uz sava rēķina 3 (triju) darba dienu laikā no Pircēja rakstiskas pretenzijas saņemšanas dienas. Gadījumā, ja konstatētos Preces defektus nav iespējams novērst, tad Pārdevējs uz sava rēķina veic Preces nomaiņu pret visiem Līguma nosacījumiem atbilstošu jaunu Preci 3 (trīs) darba dienu laikā, skaitot no dienas, kad beidzies Līguma punktā noteiktais termiņš, kas paredzēts Preces defektu novēršanai.
   6. Garantijas ietvaros Pārdevējam jānodrošina Precei konstatēto trūkumu novēršanas, kā arī ražotāja garantijas laika tehnisko apkopju veikšanas iespējas autorizētos servisos ne ilgāk kā 3 (triju) darba dienu laikā no Pircēja pretenziju saņemšanas dienas.
   7. Pārdevējs garantē, ka ir veikta Preces atbilstības novērtēšana saskaņā ar normatīvajiem aktiem par mehānisko transportlīdzekļu un to sastāvdaļu atbilstības novērtēšanu.
   8. Ja Pārdevējs nepilda garantijas saistības, kas noteiktas Līgumā, pēc Pircēja rakstiskas pretenzijas saņemšanas, Pārdevējam jāatgriež Preces sākotnējā vērtība Pircējam, pārskaitot to 10 (desmit) darba dienu laikā uz Pircēja bankas norēķinu kontu.
   9. Preces garantijas saistību izpildes nodrošināšanai Pārdevējs nozīmē atbildīgo personu: Andris Leitis, tālrunis 27847000, fakss: 67702664, e-pasts: auto@hct.lv.

**5. LĪDZĒJU SAISTĪBAS UN ATBILDĪBA**

* 1. **Pārdevēja saistības:**
     1. Pārdevējs apņemas piegādāt Preci **ne vēlāk kā** **līdz 2018.gada 7.maijam**.
     2. Pārdevējs normatīvajos aktos noteiktajā kārtībā pirms Preces Nodošanas – pieņemšanas akta, kas noteikts Līguma 3.1.punktā parakstīšanas, veic Preces reģistrāciju CSDD uz Pircēja vārda.
     3. Preces pārdošanā un piegādē Pārdevējs apņemas ievērot un pildīt Līguma un tā pielikumu nosacījumus.
     4. Pārdevējs apņemas veikt personāla apmācību Preces lietošanā.
     5. Pārdevējs ir atbildīgs par Preces atbilstību Latvijas Republikas normatīvo aktu prasībām.
     6. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar Līguma noteikumu pārkāpumu, ja Pārdevējs tajos vainojams.
     7. Pārdevējs nodrošina Preces garantijas saistību izpildi.
  2. **Pircēja saistības:**
     1. Pircējs apņemas veikt samaksu par Preci Līgumā noteiktajos termiņos un kārtībā.
     2. Pircējs apņemas pieņemt Pārdevēja piegādātās Preces ar Nodošanas-pieņemšanas aktu, atbilstoši Līguma nosacījumiem, ja piegādātā Prece atbilst visām Līguma un tā pielikumu prasībām, samaksāt Pārdevējam par Preci un tās piegādi atbilstoši Līguma nosacījumiem.
  3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
  4. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
  5. Parakstot šo Līgumu, Pārdevējs apliecina, ka trešajām pusēm nav nekādu tiesību uz šī Līguma priekšmetu.

1. **IZMAIŅAS LĪGUMĀ, TĀ DARBĪBAS IZBEIGŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
   2. Līgumu var izbeigt pirms termiņa tikai Līgumā noteiktajos gadījumos un kārtībā. Līdzējs paziņo otram Līdzējam par Līguma izbeigšanu 3 (trīs) darba dienas pirms Līguma izbeigšanas.
   3. Pārdevējam ir tiesības izbeigt Līgumu gadījumā, ja:
      1. Pircējs aizkavē maksājumus vairāk kā 30 dienas;
      2. Pircējs nepilda citas Līgumā noteiktās saistības.
   4. Pircējam ir tiesības izbeigt Līgumu gadījumos, ja:
      1. Pārdevējs kļūst maksātnespējīgs, bankrotē, tā darbība ir apturēta vai

pārtraukta;

* + 1. Pārdevējs nepiegādā Preci Līgumā norādītajā termiņā;
    2. Pārdevējs nepilda vai nepienācīgi pilda kādu citu Līguma

nosacījumu;

* + 1. Pārdevējs piegādājis nekvalitatīvu Preci.
  1. Ja Pārdevējs Līgumā noteiktajā preces piegādes termiņā nav nodevis Pircējam Preci, vai nav ievērojis citus Līguma nosacījumus, Pircējs ir tiesīgs vienpusēji izbeigt Līgumu, paziņojot par to Pārdevējam. Šajā gadījumā Pārdevējam 5 (piecu) darba dienu laikā no rēķina saņemšanas dienas jānomaksā Pircējam vienreizējs līgumsods 5 % (pieci procenti) apmērā no visa iepirkuma kopējās Līgumcenas.
  2. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.

1. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

**8. NEPĀRVARAMA VARA**

* 1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
  2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
  3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

1. **CITI NOTEIKUMI**
   1. Līgums var tikt grozīts vai papildināts tikai pēc Līdzēju savstarpējas rakstiskas vienošanās, kas ir Līguma neatņemama sastāvdaļa.
   2. Visos jautājumos, kas nav noregulēti līgumā, Līdzēji vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.
   3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
   4. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Pārdevēja sagatavotie materiāli, pieder Pircējam un ir tā īpašums. Pārdevējam nav tiesību jebkādā veidā ierobežot Pircēja tiesības brīvi un pēc saviem ieskatiem rīkoties ar tiem.
   5. Pircējs par pilnvaroto pārstāvi Līguma izpildes laikā nozīmē Jelgavas pilsētas domes administrācijas Attīstības un pilsētplānošanas pārvaldes projektu vadītāju Baibu Rēderi, tālrunis 63005455, mob. tālrunis 22012899, e-pasts [baiba.redere@dome.jelgava.lv](mailto:baiba.redere@dome.jelgava.lv).
   6. Pārdevējs par pilnvaroto pārstāvi Līguma izpildes laikā nozīmē piekabju nodaļas menedžeri Andri Leiti, tālrunis 67702665, mob. tālrunis 27847000, e-pasts: [auto@hct.lv](mailto:auto@hct.lv).
   7. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
   8. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) darba dienu laikā no izmaiņu iestāšanās brīža.
   9. Līgums sastādīts 2 (divos) eksemplāros, uz 5 (piecām) lapām, diviem pielikumiem, ar vienādu juridisko spēku, no kuriem viens glabājas pie Pircēja, otrs pie Pārdevēja.

Pielikumā:

1. Tehniskā specifikācija uz 2 (divām) lapām;
2. Pārdevēja piedāvājums – Tehniskā piedāvājuma kopija uz 3 (trīs) lapām un Finanšu piedāvājuma kopija uz 1 (vienas) lapas.
3. **LĪDZĒJU REKVIZĪTI UN PARAKSTI**

|  |  |
| --- | --- |
| **PIRCĒJS** | **PĀRDEVĒJS** |
| Jelgavas pilsētas dome | SIA “HCT AUTOMOTIVE” |
| Reģ. Nr. 90000042516 | Reģ. Nr. 40003088088 |
| Adrese: Lielā iela 11, Jelgava, LV-3001 | Adrese: Vienības gatve 181, Rīga, LV-1058 |
| Valsts kase | A/S Swedbank |
| Kods: TRELLV22 | Kods: HABALV22 |
| Konts: LV98TREL9802006048000 | Konts: LV61HABA0001408038225 |
| Kontaktpersona: Baiba Rēdere  Mob. tālr. 22012899, tālr. 63005455  E-pasts: [baiba.redere@dome.jelgava.lv](mailto:baiba.redere@dome.jelgava.lv) | Kontaktpersona: Andris Leitis  Mob.tālr. 27847000, tālr. 67702665  E-pasts: [auto@hct.lv](mailto:auto@hct.lv) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Škutāne | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Lecis |